رواية فى قبضة الخيلع كاملة pdf
اقدم لكم فى هذا الموضوع تنزيل وتحميل رواية فى قبضة الخيلع, رواية فى قبضة الخليع من الروايات العراقية الرائعة التى يمكنك تحميلها مباشرة بصيغة pdf.
نبذة عن رواية في قبضة الخيلع
2021/1/27 … في احد الدول الأوربية
بمثل هذا التاريخ انولدت ، واكفه بالبلكون اتأمل الناس شي رايحه وشي جايه تنهدت واني احجي بداخلي ياترا كل شخص من هاي الناس شنو شاف بحياته حتى يوصل الهذا اليوم الي هسه عايشينه بشنو ممكن مرو بكل محطه من محطات حياتهم ؟ اباوع عليهم وسارحه افكر بالي عشته وشلون وصلت هنا بقيت فتره واكفه بردت كلش هالمدينه بردها مايتقشمر اديه ثلجن يمكن صفنت وكت طويل محاسه على البرد تنهدت بضيق شكد ما جانت هاي المدينه بارده اكيد مو مثل عاصفه البرود البداخلي دخلت للشقه وسديت باب البلكون
اخذتني رجليه للغرفه وصرت ادور الى ان لگيته صفنت مباوعه للمفكره ايي هو هذا كتاب الذكريات المره كلش جنت متردده وخايفه اقره الموجود واعيد مأساتي بس لازم اشجع روحي واقره
لكل شخص بينا ذكريات وراهن قصه حلوه او مره ومرات حتى الذكريات الحلوه تصيره مره وتبقى حسره بالگلب اذا اصحابها غابو وبعد مالهم وجود بكل الاحوال المكتوب علينا انعيشه ونشوفه مهما طالت الحياة او قصرت
تنهدت اخذته وطلعت من الغرفه نزلت جوه سويت گهوا وكعدت مقابيل الدفايه بالگاع فتحت المفكره وبديت اقره تلمست الخط وبسته احس روحي مفرفحه عليها مكتوب بدايه الدفتر
" تحتوي هذه المفكره على دموع غزيره يخطها القلم بكل حزن الى من يهمه الامر هنا ارواح تحترق بصمت"
وبعدها مكتوب …من ميسون الى ابنت اخي الغاليه